# คัง โซ-รา

| คัง โซ-รา |
| --- |
| คังในเดือนกรกฎาคม ค.ศ. 2020 |
| สารนิเทศภูมิหลัง |
| เกิด |  (1990-02-18) 18 กุมภาพันธ์ ค.ศ. 1990 เกาหลีใต้ |
| ตัวแทน | Plum E&C |
| การศึกษา | มหาวิทยาลัยทงกุก – สาขาละครเวทีและภาพยนตร์ |
| คู่สมรส | ไม่ทราบ (สมรส 2020) |
| บุตร | 2 |
| อาชีพ | นักแสดง |
| ปีที่แสดง | 2009–ปัจจุบัน |
|  |
| ชื่อเกาหลี |
| ฮันกึล | 강소라 |
| อาร์อาร์ | *Gang So-ra* |
| เอ็มอาร์ | *Kang Sora* |
|  |
| ลายมือชื่อ |  |

**คัง โซ-รา** (เกาหลี: 강소라, เกิด 18 กุมภาพันธ์ ค.ศ. 1990) เป็นนักแสดงชาวเกาหลีใต้

## อาชีพ

คังในปี ค.ศ. 2011
คังประเดิมงานแสดงในภาพยนตร์ระทึกขวัญเรื่อง *ซ่อนเงื่อน โรงเรียนมรณะ* ในปี ค.ศ. 2009 แต่เธอโด่งดังขึ้นเมื่อแสดงนำในภาพยนตร์รายได้ถล่มทลายในปี ค.ศ. 2011 เรื่อง *วันนั้นวันนี้เพื่อนกันตลอดไป* ซึ่งเป็นภาพยนตร์แนวก้าวผ่านวัยเกี่ยวกับวัยรุ่นกลุ่มหนึ่งที่เติบโตขึ้นมาในช่วงทศวรรษ 1980 ต่อมาได้รับบทนำในละครโทรทัศน์เช่นละครเพลงแนววัยรุ่นเรื่อง ทะยานสู่ฝัน บัลลังก์แห่งดาว 2 (2012), และละครแนวครอบครัวเรื่อง *Ugly Alert* (2013) คังยังปรากฏตัวในซีซั่นที่ 3 ของ *มาแต่งงานกันเถอะ* ซึ่งเป็นเรียลลิตีโชว์ที่จับคู่คนดังให้เป็นคู่รักปลอม ๆ ที่ "แต่งงานแล้ว" คู่ของเธอคืออีทึกจากวง ซูเปอร์จูเนียร์

คังได้รับการยอมรับมากขึ้นหลังจากแสดงในซีรีส์ยอดนิยมสองเรื่องในปี ค.ศ. 2014 ได้แก่ละครทางการแพทย์เรื่อง *อัจฉริยะหมอ 2 แผ่นดิน* (2014) และละครซีรีส์แนวที่ทำงานเรื่องหนุ่มออฟฟิศพิชิตฝัน (2014) *อัจฉริยะหมอ 2 แผ่นดิน* ประสบความสำเร็จในจีนด้วยยอดเข้าชม 400 ล้านครั้ง และ *หนุ่มออฟฟิศพิชิตฝัน* ได้รับการขนานนามว่าเป็น "ปรากฏการณ์ทางวัฒนธรรม" ในเกาหลีใต้ตามมาด้วยบทนำในละครแนวสุขนาฏกรรมจินตนิยมเรื่องหัวใจโอบไอรัก (2015) แสดงร่วมกับ ยู ย็อน-ซ็อก ละครแนวกฎหมายเรื่อง My Lawyer, Mr. Jo (2016) และละครแนวสุขนาฏกรรมจิตนิยมเรื่อง *หัวใจไม่มีกรอบ* (2017) แสดงร่วมกับชเว ชี-ว็อน จากวง ซูเปอร์จูเนียร์

ในปี ค.ศ. 2019 คังกลับมาสู่จอเงินอีกครั้งในภาพยนตร์เรื่องปั่นเพื่อชาติ กู้ความหวังและศักดิ์ศรี

ในปี ค.ศ. 2020 คังได้แสดงในภาพยนตร์ตลกเรื่อง *เฟค Zoo สู้โว้ย!* ซึ่งสร้างจากเว็บตูนชื่อเดียวกัน เธอรับบทเป็นสัตวแพทย์ที่แกล้งทำเป็นสิงโต ในปีเดียวกันนั้น เธอได้แสดงในภาพยนตร์แนวรักชีวิตเรื่องรอวันฝนพรำ

## ชีวิตส่วนตัว

คังโซราแต่งงานกับแพทย์แผนตะวันออกในเดือนสิงหาคม ค.ศ. 2020 ในพิธีแบบส่วนตัว เมื่อวันที่ 19 พฤศจิกายน ค.ศ. 2020 มีการประกาศว่าคังโซรากำลังตั้งครรภ์ลูกคนแรกซึ่งมีกำหนดคลอดในเดือนเมษายน ค.ศ. 2021

ในวันที่ 15 เมษายน ค.ศ. 2021 ต้นสังกัดของคังโซราได้ประกาศว่าคังได้ให้กำเนิดลูกสาวแล้ว เมื่อวันที่ 16 ตุลาคม ค.ศ. 2023 ได้รับการยืนยันว่าเธอกำลังตั้งครรภ์ลูกคนที่สอง และคาดว่าจะคลอดในช่วงปลายปี คังโซราคลอดลูกสาวคนที่สองเมื่อวันที่ 11 ธันวาคม ค.ศ. 2023

## ผลงาน

### ภาพยนตร์

| ปี | เรื่อง | รับบท | หมายเหตุ | อ้างอิง |
| --- | --- | --- | --- | --- |
| 2009 | *ซ่อนเงื่อน โรงเรียนมรณะ* | อี ดา-จ็อง |  |  |
| *Kwang-tae's Basic Story* | จี-ฮโย | ภาพยนตร์สั้น |  |
| 2011 | *วันนั้นวันนี้เพื่อนกันตลอดไป* | ฮา ชุน-ฮวา (วัยรุ่น) |  |  |
| 2012 | *นักรบสาวหัวใจมหากาฬ* | เมริดา | พากย์เสียง ภาษาเกาหลี |  |
| 2013 | *มาย ปาพารอตตี* | ซุก-ฮี |  |  |
| *Cheer Up, Mr. Lee* | ตัวเอง | รับเชิญพิเศษ |  |
| 2019 | *ปั่นเพื่อชาติ กู้ความหวังและศักดิ์ศรี* | คิม ฮย็อง-ชิน |  |  |
| 2020 | *เฟค Zoo สู้โว้ย!* | โซ ว็อน |  |  |
| 2021 | *รอวันฝนพรำ* | ซู-จิน |  |  |

### ละครโทรทัศน์

| ปี | เรื่อง | รับบท | หมายเหตุ | อ้างอิง |
| --- | --- | --- | --- | --- |
| 2010 | *Ugly Miss Young-ae 7* | คัง โซ-รา |  |  |
| *ลุ้นรักนักกีฬา* | คว็อน ยู-รี |  |  |
| *Ugly Miss Young-ae 8* | คัง โซ-รา |  |  |
| 2011 | *My Bittersweet Life* | ฮง ยุน-มี |  |  |
| 2012 | *ทะยานสู่ฝัน บัลลังก์แห่งดาว 2* | ชิน แฮ-ซ็อง |  |  |
| 2013 | *Ugly Alert* | นา โด-ฮี |  |  |
| *Ugly Miss Young-ae 12* | คัง โซ-รา | รับเชิญพิเศษ |  |
| 2014 | *อัจฉริยะหมอ 2 แผ่นดิน* | โอ ซู-ฮย็อน |  |  |
| *หนุ่มออฟฟิศพิชิตฝัน* | อัน ย็อง-อี |  |  |
| 2015 | *หัวใจโอบไอรัก* | อี จ็อง-จู |  |  |
| 2016 | *My Lawyer, Mr. Jo* | อี อึน-โจ |  |  |
| 2017 | *หัวใจไม่มีกรอบ* | แพ็ก จุน |  |  |
| 2018 | *ผู้หญิงหลายหน้ากับสุดหล่อขี้ลืม* | พิธีกร | รับเชิญพิเศษ |  |
| 2023 | *คนแปลกหน้าอีกครั้ง* | โอ ฮา-รา |  |  |

## อ้างอิง